ตามรอยพ่อ

ตามรอยพ่อ เป็นละครของบริษัท ทูแฮนส์ จำกัด ซึ่งเป็นภาคต่อของละครเรื่อง อยู่กับก๋ง ซึ่งเคยออกอากาศทางสถานีโทรทัศน์กองทัพบกช่อง 5 ที่เคยออกอากาศในกลางปี พ.ศ. 2548 
ตามรอยพ่อ ออกอากาศทางช่อง 9 เวลา 17.30 - 18.30 น. โดยผู้เขียนบทคือ หยก บูรพา (เฉลิม รงคผลิน) เช่นเดียวกับอยู่กับก๋งโดยได้หยิบยกเอาปัญหาและแง่มุมต่างๆ ของสังคมมาตีแผ่ในลักษณะของละคร เช่น ปัญหาการขับรถซิ่งของวัยรุ่น การเรียนกวดวิชาของนักเรียนในปัจจุบัน การหลงเชื่อไสยศาสตร์ การคลั่งไคล้ศิลปินของวัยรุ่นจนหลงลืมการเรียน ปัญหาหนี้สินบัตรเครดิต การบีบบังคับลูกให้เดินไปตามทางที่ตัวเองวางไว้ รวมทั้งยังสอดแทรกแนวปรัชญาเศรษฐกิจพอเพียงไว้ในเนื้อเรื่องอีกด้วย
ในปี พ.ศ. 2559 ทาง พีพีทีวี นำตามรอยพ่อฉบับปี พ.ศ. 2550 ออกอากาศอีกครั้งด้วยระบบความคมชัดสูงโดยออกอากาศทุกวันเสาร์และอาทิตย์ เวลา 13.30-14.55 น. เริ่มตอนแรกในวันที่ 22 ตุลาคม พ.ศ. 2559–26 พฤศจิกายน พ.ศ. 2559

**ตัวละครในเรื่อง**
 หยก บูรพา รับบทโดย นิรุตติ์ ศิริจรรยา เป็นพ่อของศิลา เป็นผู้ที่สั่งสอนลูกๆ หลานๆ ให้เดินตามแนวทางที่ถูกต้อง- ศิลา บูรพา รับบทโดย พล ตัณฑเสถียร เป็นพ่อของตาหวานและตาเล็ก ย้ายจากบ้านที่จัวหวัดนครราชสีมาเพื่อมาทำงานที่กรุงเทพมหานคร- รำไพ บูรพา รับบทโดย ชลิดา เถาว์ชาลี ตันติพิภพ เป็นแม่ที่เคร่งครัดกับลูกๆ มาก เช่น เคี่ยวเข็ญให้ตาเล็กไปเรียนกวดวิชา เป็นต้น- เจ๊ง้อ รับบทโดย ปิยะมาศ โมนยะกุล ภรรยาของเฮีย ค่อนข้างตามใจลูกสาวมากจนเกินไป- ทองหยิบ รับบทโดย พิมพ์แข กุญชร ณ อยุธยา เป็นเพื่อนบ้านของหยก มักนำปัญหามาปรึกษาหยกเสมอ- โกวิท แซ่โง้ว (อาโก) รับบทโดย กล้วย เชิญยิ้ม เป็นพ่อค้าในร้านขายของชำของหมู่บ้าน- จ๊อด รับบทโดย ศุภณัฐ เฉลิมชัยเจริญกิจ เป็นมอเตอร์ไซด์รับจ้างในซอย แอบชอบกระแต- กระแต รับบทโดย อนุสรา วันทองทักษ์ ลูกสาวคนโตของเฮียและเจ๊ง้อ- เจนจิรา (เจน) รับบทโดย นลิน โฮเลอร์เพื่อนของตาหวาน ในตอนแรกๆ จะไม่ค่อยเป็นมิตร แต่ว่าในตอนหลังๆ กลับกลายมาเป็นเพื่อนกัน เป็นวัยรุ่นที่ติดเที่ยวและเสเพล- แพรพลอย  รับบทโดย นันทรัตน์ ชาวราษฎร์ เป็นเพื่อนของตาหวาน - ณรงค์ รับบทโดย สักกทัศน์ กุลไพศาล เป็นคนรักกระแต มีอาชีพช่างไฟฟ้า- แม็กซ์ รับบทโดย พัฒนพล มินทะขิน เป็นคนรักเจนจิรา (เจน)  - คมกฤษณ์ รับบทโดย นนทวัช ประกาศิตสกุล เป็นเจ้าของโรงแรมใหญ่ที่ภูเก็ตและเพื่อนทัตพงษ์   - อร รับบทโดย มลนัท ลิมปกุล เป็นเลขาสุชาติและเพื่อนร่วมงานศิลา  - กรณ์ รับบทโดย วศิษฏ์ ผ่องโสภา เป็นคนรักเนตรนภา (ตาหวาน)- เนตรนภา บูรพา (ตาหวาน) รับบทโดย หทัยทิพย์ กังพานิช เป็นลูกสาวของศิลาและรำไพ ในช่วงท้ายเรื่องมีปัญหากับแม่ของตน (ก็คือรำไพ) เนื่องจากรำไพต้องการให้ตาหวานเรียนคณะวิศวกรรมศาสตร์ แต่เธอกลับต้องการที่จะเรียนคณะอักษรศาสตร์- ตาเล็ก รับบทโดย อิศวภูมิ เปรมกมล เป็นน้องชายของตาหวาน เป็นเด็กที่ค่อนข้างซนตามประสาเด็ก- น้องหนู รับบทโดย ชนินาถ ศิริสวัสดิ์ เป็นลูกสาวคนเล็กของเฮียและเจ๊ง้อ- เพชร รับบทโดย เป็นลูกชายของทองหยิบ - ประกิจ รับบทโดย เป็นเพื่อนร่วมงานศิลา- สุนีย์ รับบทโดย เป็นเพื่อนร่วมงานรำไพ- ไก่  รับบทโดย เป็นเพื่อนร่วมงานกระแต- รับบทโดย เป็นภรรยาคมกฤษณ์

**รับเชิญกิตติมศักดิ์**
 นิรุตติ์ รับบทโดย วาณิช จรุงกิจอนันต์ เป็นพ่อของกรณ์และเพื่อนรุ่นน้องของหยก บูรพา- ณภัทร รับบทโดย ณภัทร ภวภูตานนท์ ณ มหาสารคาม เป็นแม่ของกรณ์และเพื่อนรุ่นน้องของหยก บูรพา- ปุ๊ก รับบทโดย พันธุ์ธัมม์ ทองสังข์ เป็นบรรณาธิการของสำนักพิมพ์- เฮียหยวน รับบทโดย สหภูมิ โตตรึงทรัพย์ เป็นเจ้าพ่อนายหน้าค้าที่ดิน - เฮียกวง รับบทโดย เป็นเจ้าของอ่าวอบนวด - สุชาติ  รับบทโดย เป็นหัวหน้างานศิลา  - ทัตพงษ์  รับบทโดย เป็นผู้บริหารบริษัทโตโยต้าและเพื่อนคมกฤษณ์ 

**ปัญหาสังคมที่ถูกนำมาตีแผ่ในเรื่อง**
 การใช้บัตรเครดิต เรื่องราวในละครคือ รำไพมาชวนให้เฮียทำบัตรเครดิต เจ๊ง้อแอบไปทำบัตรเสริมบัตรเครดิตแล้วแอบไปช้อปปิ้งกับลูกสาวจนเสียเงินไปมากมาย เมื่อเฮียรู้ว่าค่าเงินในใบแจ้งหนี้สูงมากผิดปกติจึงคาดคั้นเอาความจริงกับเจ๊ง้อ เจ๊ง้อเมื่อรู้ตัวว่าทำผิดจึงเอามีดฟันลงไปบนบัตรเครดิตขาดออกเป็น 2 ส่วน- การเรียนกวดวิชา เรื่องราวในละครคือ ตาหวานขอไปเรียนกวดวิชา ทำให้รำไพคิดอยากจะส่งตาเล็กไปเรียนกวดวิชาบ้าง แต่ว่าตาเล็กไม่ยอม และพยายามทุกวิถีทางที่จะไปไม่เรียนกวดวิชา เช่น เอาโคมไฟมาส่องหน้าผากตัวเองให้ร้อน เพื่อที่จะได้ไม่ต้องไปเรียน แต่หยกเชื่อจึงออกไปซื้ออาหารเสริมให้ตาเล็ก เมื่อหยกไปซื้อของก็พบว่า ยายหนูลูกสาวเจ้าของร้านสามารถคิดเลขทอนเงินได้เร็วมาก หยกสงสัยจึงถามว่า ไปเรียนที่ไหนมาหรือเปล่า ยายหนูก็ตอบว่า ก็เรียนเอาจากที่บ้าน หยกจึงปรึกษากับรำไพเพื่อที่จะส่งตาเล็กไปช่วยคิดเงินที่ร้านของเจ๊ง้อ- ปัญหาการขับรถซิ่ง เพื่อนของจ๊อดมาชวนจ๊อดไปขับรถซิ่งอีกครั้งหนึ่ง หลังจากที่จ๊อดเลิกมานานแล้ว จ๊อดตัดสินใจอยู่นานก็ไป พวกที่ซิ่งรถกันไปนั้นก็เจอกับตำรวจจึงหนี แต่ว่าเพื่อนของจ๊อดนั้นประสบอุบัติเหตุเสียชีวิต- การเชื่อไสยศาสตร์ เจ๊ง้อไปบริจาคเงินที่สำนักคนทรง ได้ลูกแก้วมาก็เอาไปบูชาที่บ้าน เมื่อเฮียมาถึงก็แปลกใจว่าลูกแก้วลูกนี้ทำไมจึงแพงนัก วันต่อมาเฮียเกิดทำลูกแก้วหล่นแตก และวันนั้นไม่มีใครมาเข้าร้านของเขาเลย แต่สาเหตุกลับกลายเป็นเพราะว่าลูกสาวของเขาทำน้ำก๋วยเตี๋ยวเค็มเกินไป- การคลั่งไคล้ศิลปิน ตาหวานรีบออกจากบ้านเมื่อทราบข่าวว่าศิลปินที่เจนเพื่อนของตนเองชื่นชอบจะไปพัทยา และหลอกทุกคนที่บ้านว่าจะไปทำงานกับเพื่อน แต่ว่าหยกกลับรู้ความจริง แต่ว่าเขากลับไม่เอาเรื่องอะไร- ความขัดแย้งในครอบครัว ปัญหาการนอกใจ และปัญหาสังคมอื่นๆ

**เพลงประกอบละคร**
เพลงตามรอยพ่อ ประพันธ์และขับร้องโดย ยืนยง โอภากุล
พ่อคือผู้คิดและผู้สร้างสรรค์ หลักนำใจเพื่อใช้ชีวิต 
ให้เรารู้พอเพียง ให้เรารู้ถูกผิด ตามเส้นทางชีวิตของพ่อ
*เส้นทางเดินนี้ ที่พ่อก้าวไป พ่อกรุยทางไว้ให้กับเรา
ตามรอยพ่อนำไป จะผ่อนทุกข์บรรเทา ตามรอยพ่อเถิดเราจะได้ดี
รอยทาง ที่พ่อสร้างไว้ ดั่งคำสอนให้เราได้รู้
ถ้าทุกคนร่วมใจไว้ แล้วพลังจะยิ่งใหญ่
ใครก็ตามจะมาแยกเราไม่มี
รอยทางที่พ่อสร้างสรรค์ มุ่งสู่ฝันคืนวันสดใส
บ้านของเราจะร่มเย็น และมั่นคงเสมอไป
ต่างคนจงรู้พอเพียง ต่างคนเพียงเข้าใจ
จะสุขกายและใจจนเพียงพอ
ซ้ำ 
ถ้าทุกคนร่วมใจไว้ แล้วพลังจะยิ่งใหญ่ ก้าวตามรอยพ่อไป คือความสุข

**ลำดับรายการโทรทัศน์**

**อ้างอิง**
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2550
หมวดหมู่:ละครโทรทัศน์ไทยในปี พ.ศ. 2559
หมวดหมู่:ละครโทรทัศน์ช่องโมเดิร์นไนน์ทีวี
หมวดหมู่:ละครโทรทัศน์ช่องพีพีทีวี
หมวดหมู่:ละครโทรทัศน์ที่กำกับโดย สราวุธ วิเชียรสาร